CELEX: 62021TN0285
Language: lt
Date: 2021-05-21 00:00:00
Title: Byla T-285/21: 2021 m. gegužės 21 d. pareikštas ieškinys byloje Alliance française de Bruxelles-Europe ir kt. / Komisija

2021 7 12   
            
            
               LT
            
            
               Europos Sąjungos oficialusis leidinys
            
            
               C 278/63
            
         
      2021 m. gegužės 21 d. pareikštas ieškinys byloje Alliance française de Bruxelles-Europe ir kt. / Komisija
      
      (Byla T-285/21)
      (2021/C 278/86)
      Proceso kalba: prancūzų
      
         Šalys
      
      
         Ieškovai: Alliance française de Bruxelles-Europe (Briuselis, Belgija) ir 7 kiti ieškovai, atstovaujami advokato E. van Nuffel d’Heynsbroeck
      
         Atsakovė: Europos Komisija
      
         Reikalavimai
      
      Ieškovai Bendrojo Teismo prašo:
      
                  —
               
               
                  Nurodyti, kol bus priimta nutartis dėl laikinųjų apsaugos priemonių taikymo procedūros užbaigimo, sustabdyti Europos Komisijos sprendimo skirti sutarties dėl preliminariųjų sutarčių, susijusių su Europos Sąjungos institucijoms, įstaigoms ir agentūroms skirtais kalbų mokymais, 4 dalį (prancūzų kalba) (Nr.o HR/2020/OP/0014), pirmoje vietoje CLL Centre de Langues – Allingua ir antroje vietoje Alliance Europe Multilingue, kurį sudaro ieškovai, vykdymą ir taikyti bet kurią kitą būtiną priemonę, visų pirma, dėl šio sustabdymo poveikio sutarčiai, kuri galbūt bus sudaryta pažeidžiant atidėjimo laikotarpį, nustatytą Finansinio reglamento 175 straipsnyje;
               
            
                  —
               
               
                  priteisti iš Europos Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi trimis pagrindais.
      
                  1.
               
               
                  Pirmasis ieškinio pagrindas grindžiamas motyvavimo stoka pažeidžiant Finansinio reglamento 170 straipsnio 3 dalį. Šiuo klausimu ieškovai tvirtina, kad išanalizavus nurodytas priežastis dėl ieškovų pateikto pasiūlymo kokybės ir geriausiai vietą sudarytoje eilėje užėmusio konkurso dalyvio pasiūlymo charakteristikas ir santykinius pranašumus, nematyti jokios koreliacijos tarp vertinimo ir skirtų balų, todėl negalima suprasti, kodėl ieškovų pasiūlymas yra ne taip gerai įvertintas nei laimėjusio konkurso dalyvio.
               
            
                  2.
               
               
                  Antrasis ieškinio pagrindas grindžiamas tuo, kad Europos Komisija veiksmingai nepasinaudojo savo vertinimo laisve, nes į savo vertinimą neįtraukė ieškovų pasiūlymo techninių elementų, su kuriais buvo galima susipažinti koduotoje internetinio puslapio nuorodoje, kuri buvo įtraukta į jų pasiūlymą; Komisija nurodė, kad tokie elementai galėjo būti pateikti ar pakeisti pasibaigus nustatytam pasiūlymų pateikimų terminui, konkrečiai nepatikrinusi, ar yra tokia rizika.
               
            
                  3.
               
               
                  Trečiasis ieškinio pagrindas, kuris pateiktas subsidiariai, grindžiamas tuo, kad nėra jokios aiškios koreliacijos tarp ieškovų pasiūlymui būdingų savybių vertinimo ir balų, skirtų remiantis kokybės kriterijais, o tai yra akivaizdus vertinimo trūkumas.